《和李太参登坠云楼诗韵》
明代·张祐

登高老眼解双青，兴到谁能更独醒。新和诗篇浑漫兴，旧游冠盖半凋零。

挂高帘箔多延月，上尽层楼可摘星。慢舞高歌人未醉，更呼春酒续银瓶。

作者简介：（1483—1533）广东南海人，字天祐，号可兰。幼好学能文。弘治中袭世职为广州卫指挥使，正德中擢副总兵，镇守广西，进署都督佥事，督沈希仪等镇压瑶、壮各族起事。善驭军，能与下同甘苦。性好书，每载以随，军暇常延儒生讲论。